A4-0064/98

Πρόταση οδηγίας του Συμβουλίου για την τροποποίηση της οδηγίας 92/12/ΕΟΚ σχετικά με το γενικό καθεστώς, την κατοχή, την κυκλοφορία και τους ελέγχους των προϊόντων που υπόκεινται σε ειδικούς φόρους κατανάλωσης (COM(97)0326 - C4-0394/97-97/0181(CNS))

Η εν λόγω πρόταση εγκρίνεται με τις ακόλουθες τροποποιήσεις:

(Τροπολογία 4)

Αιτιολογική σκέψη 4α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

εκτιμώντας ότι είναι απαραίτητο να βελτιωθεί η εφαρμογή των διοικητικών διαδικασιών μεταξύ των κρατών μελών ώστε να διευκολυνθούν οι ενδοκοινοτικές ανταλλαγές των προϊόντων που υπόκεινται σε ειδικό φόρο κατανάλωσης;

(Τροπολογία 1)

Αιτιολογική σκέψη 4β (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι πρέπει να ληφθεί υπόψη ότι η εκκίνηση για την κοινοτική εναρμόνιση των ειδικών φόρων κατανάλωσης άρχισε μερικούς μήνες πριν από την έναρξη της ισχύος της ενιαίας αγοράς.

(Τροπολογία 2)

ΑΡΘΡΟ 1

Άρθρο 24, παράγραφος 2 (οδηγία 92/12/ΕΟΚ)

>Αρχικό κείμενο>

2. Η Επιτροπή επικουρείται από μία «επιτροπή ειδικών φόρων κατανάλωσης» εφεξής καλούμενη «επιτροπή». Η επιτροπή απαρτίζεται από αντιπροσώπους των κρατών μελών υπό την προεδρία αντιπροσώπων της Επιτροπής.

>Κείμενο μετά την ψηφοφορία στο ΕΚ>

2

α) Η Επιτροπή επικουρείται από μία «επιτροπή ειδικών φόρων κατανάλωσης» εφεξής καλούμενη «επιτροπή». Η επιτροπή απαρτίζεται από αντιπροσώπους των κρατών μελών υπό την προεδρία αντιπροσώπων της Επιτροπής

β) Διά της παρούσης τίθεται σε εφαρμογή η ουδέποτε εφαρμοσθείσα συμφωνία μεταξύ ΕΚ και Επιτροπής (η λεγόμενη συμφωνία Plumb/Delors)

γ) Διά της παρούσης τίθεται σε εφαρμογή η απόφαση της Επιτροπής στις 20 Ιουλίου 1991 για την ίδρυση αντιπροσωπευτικής Συμβουλευτικής Επιτροπής στον τομέα των εμμέσων φόρων(1)

(1) ΕΕ L 241 της 30.8.1991, σελ. 43

(Τροπολογία 3)

ΑΡΘΡΟ 1

Αρθρο 24, παράγραφος 5α (νέα) (οδηγία 92/12/ΕΟΚ)

>Αρχικό κείμενο>

>Κείμενο μετά την ψηφοφορία στο ΕΚ>

5α. Η Επιτροπή παρουσιάζει νέο μηχανοργανωμένο σύστημα ελέγχου προκειμένου να λειτουργήσει παράλληλα με τα νέα μηχανοργανωμένα συστήματα ελέγχου της κοινοτικής διαμετακόμισης με στόχο να εξασφαλισθεί η ενιαία μεταχείρηση των επιχειρήσεων και, για το σκοπό αυτό, περιλαμβάνει στο παράρτημα χρονοδιάγραμμα γιά την εισαγωγή του νέου μηχανοργανωμένου συστήματος ελέγχου.

Νομοθετικό ψήφισμα που περιέχει τη γνώμη του Ευρωπαϊκού Κοινοβουλίου σχετικά με πρόταση οδηγίας του Συμβουλίου για την τροποποίηση της οδηγίας 92/12/ΕΟΚ σχετικά με το γενικό καθεστώς, την κατοχή, την κυκλοφορία και τους ελέγχους των προϊόντων που υπόκεινται σε ειδικούς φόρους κατανάλωσης (COM(97)0326 - C4-0394/97 - 97/0181(CNS))(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(97)0326 - 97/0181(CNS) ((EE C 267 της 3.9.1997, σελ. 58)),

- έχοντας κληθεί από το Συμβούλιο να γνωμοδοτήσει, σύμφωνα με το άρθρο 99 της Συνθήκης ΕΟΚ (C4-0394/97),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπή Οικονομικής, Νομισματικής και Βιομηχανικής Πολιτικής (A4-0064/98),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Κοινοβούλιο;

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 A, παράγραφος 2, της Συνθήκης ΕΚ;

3. καλεί το Συμβούλιο, εφόσον προτίθεται να απομακρυνθεί από το κείμενο όπως το ενέκρινε το Σώμα, να το ενημερώσει σχετικά;

4. ζητεί να τεθεί σε εφαρμογή η διαδικασία συνεννόησης σε περίπτωση που το Συμβούλιο προτίθεται να απομακρυνθεί από το κείμενο που ενέκρινε το Κοινοβούλιο;

5. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής;

6. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή